KOMISIJOS REGLAMENTAS (EB) Nr. 330/2005
2005 m. vasario 25 d.
nustatantis tam tikrus orientacinius kiekius ir individualias ribas dėl papildomo bananų kiekio importo į naująsias valstybes nares licencijų išdavimo antram 2005 m. ketvirčiui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1),
kadangi:
(1)
Komisijos reglamentu (EB) Nr. 1892/2004 (2) buvo priimtos pereinamojo laikotarpio priemonės, būtinos siekiant palengvinti naujųjų valstybių narių perėjimą nuo joms taikomos tvarkos iki jų įstojimo į ES prie importo tvarkos, kuri taikoma pagal bendrą bananų rinkos organizavimą 2005 m. Siekiant užtikrinti rinkos aprūpinimą ypač naujose valstybėse narėse, tuo Reglamentu pereinamajam laikotarpiui buvo nustatytas papildomas kiekis importo tarifų kvotoms. Šis papildomas kiekis turi būti valdomas naudojant 2001 m. gegužės 7 d. Komisijos reglamento (EB) Nr. 896/2001, nustatančio Tarybos reglamento (EEB) Nr. 404/93 dėl bananų importo į Bendriją (3), sukurtus mechanizmus ir priemones.
(2)
Komisijos reglamento (EB) Nr. 896/2001 14 straipsnio 1 ir 2 dalyje numatoma galimybė importo licencijų išdavimo tikslais visiems trims pirmiesiems metų ketvirčiams nustatyti orientacinius kiekius ir individualias maksimalias ribas.
(3)
Siekiant nustatyti orientacinius kiekius ir individualias maksimalias ribas, kas užtikrins prekybinių srautų tarp gamybos ir prekybos sektorių tęstinumą, reiktų taikyti tokius pačius procentus, kokie nustatyti A/B ir C tarifinėms kvotoms, kaip tai numatyta Komisijos reglamente (EB) Nr. 329/2005 (4).
(4)
Atsižvelgiant į tą faktą, kad šio reglamento sąlygos turi būti pradėtos taikyti prieš prašymų licencijoms antram 2005 m. ketvirčiui pateikimo laikotarpį, šį reglamentą reikia įgyvendinti nedelsiant.
(5)
Šio reglamento nuostatos turėtų būti taikomos operatoriams, įsisteigusiems Bendrijoje ir registruotiems pagal Reglamento (EB) Nr. 1892/2004 5 ir 6 straipsnį.
(6)
Šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Remiantis papildomu kiekiu, nustatytu Reglamento (EB) Nr. 1892/2004 3 straipsnio 1 dalyje, Reglamento (EB) Nr. 896/2001 14 straipsnio 1 dalyje nustatomas orientacinis išduodamų bananų importo sertifikatų kiekis antram 2005 m. ketvirčiui yra 29 % nuo nustatytų kiekių atitinkamai tradiciniams ir netradiciniams operatoriams, nurodytiems Reglamento (EB) Nr. 1892/2004 4 straipsnio 2 dalyje.
2 straipsnis
Antram 2005 m. ketvirčiui Reglamento (EB) Nr. 896/2001 14 straipsnio 2 dalyje numatytas leistinas bananų importo sertifikatų paraiškų kiekis, pagal Reglamento (EB) Nr. 1892/2004 3 straipsnio 1 dalyje nustatytą papildomą kiekį, yra:
a)
tradiciniam ūkio subjektui - 29 % konkretaus referencinio kiekio, apie kurį pranešta pagal 5 straipsnio 5 dalį;
b)
netradiciniam ūkio subjektui - 29 % konkretaus paskyrimo, apie kurį pranešta pagal 6 straipsnio 6 dalį.
3 straipsnis
Šis reglamentas įsigalioja jo paskelbimo Europos Sąjungos Oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 25 d.